Document ID: 32006D0052

KOMISSION PÄÄTÖS,
tehty 30 päivänä tammikuuta 2006,
luonnonvaraisten lintujen lintuinfluenssan valvontaa koskevista lisävaatimuksista tehdyn päätöksen 2005/731/EY muuttamisesta
(tiedoksiannettu numerolla K(2006) 135)
(ETA:n kannalta merkityksellinen teksti)
(2006/52/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
sekä katsoo seuraavaa:
(1)
Yhteisön toimenpiteet lintuinfluenssan torjumiseksi luotiin yhteisön toimenpiteistä avian-influenssan torjumiseksi 19 päivänä toukokuuta 1992 annetulla neuvoston direktiivillä 92/40/ETY (2), jonka avulla varmistetaan eläinten terveyden suojelu ja edistetään siipikarja-alan kehitystä.
(2)
Komissio ryhtyi useisiin lintuinfluenssaa koskeviin suojatoimenpiteisiin sen jälkeen, kun erittäin patogeenisen H5N1-viruskannan aiheuttama hyvin vakava lintuinfluenssaepidemia puhkesi Kaakkois-Aasiassa joulukuussa 2003.
(3)
Tämän lisäksi jäsenvaltioissa on toteutettu vuodesta 2002 siipikarjan ja luonnonvaraisten lintujen lintuinfluenssaa koskevia valvontaohjelmia.
(4)
Komissio teki hiljattain päätöksen 2005/732/EY (3) lintuinfluenssaa siipikarjassa ja luonnonvaraisissa linnuissa koskevien tutkimusohjelmien hyväksymisestä.
(5)
Luonnonvaraisten lintujen lintuinfluenssan valvontaa koskevista lisävaatimuksista 17 päivänä lokakuuta 2005 tehdyn komission päätöksen 2005/731/EY (4) mukaisesti jäsenvaltiot sisällyttävät ohjelmiinsa myös epätavallista kuolevuutta ja merkittäviä taudinpurkauksia luonnonvaraisissa linnuissa koskevan valvonnan ja testaamisen laboratoriossa; päätöstä sovelletaan 31 päivään tammikuuta 2006.
(6)
Epidemiatilanne edellyttää jäsenvaltioissa toteutettavien valvontatoimenpiteiden jatkamista, ja siksi on aluksi aiheellista jatkaa lisävaatimusten soveltamista vuoden 2006 loppuun.
(7)
Päätös 2005/731/EY olisi sen vuoksi muutettava vastaavasti.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2005/731/EY 4 artiklassa päivämäärä ”31 päivään tammikuuta 2006” päivämäärällä ”31 päivään joulukuuta 2006.”
2 artikla
Jäsenvaltioiden on muutettava lainsäädäntönsä tämän päätöksen mukaiseksi ja julkaistava viipymättä toteutetut toimenpiteet sopivalla tavalla. Jäsenvaltioiden on välittömästi tiedotettava näistä toimenpiteistä komissiolle.
3 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä tammikuuta 2006.

Labels: 12
0
20
6